са́мъ при́зри, бл҃гоутро́бный влд̑ко, съ высоты̀ ст҃ы́я твоея̀, соѡсѣни́въ на́съ грѣ́шныхъ и недосто́йныхъ рабѡ́въ твои́хъ бл҃года́тію ст҃а́гѡ дх҃а въ ча́съ се́й, и вселѝ въ раба̀ твоего̀, и́мр̑къ позна́вшаго своя̂ согрѣшє́нія, и присту́пльшаго къ тебѣ̀ вѣ́рою:и пріи́мъ свои́мъ тѝ чл҃вѣколю́біемъ, а́ще что̀ согрѣши́лъ є́сть сло́вомъ, илѝ дѣ́ломъ, илѝ помышле́ніемъ, прости́въ ѡчи́сти єго̀, и чи́ста сотворѝ ѿ вся́кагѡ грѣха̀, и при́снѡ спребыва́я єму̀, сохранѝ про́чее лѣ́то живота̀ єгѡ̀, ходя́ща во ѡправда́ніихъ твои́хъ во є́же не ктому̀ бы́ти єму̀ посмѣя́ніе діа́волу:я́кѡ да и въ не́мъ просла́вится прест҃о́е и́мя твоѐ